ai4bharat/Pralekha huggingface dataset:
প্রধানমন্ত্রীরদপ্তর
স্যার এম বিশ্বেশ্বরাইয়া-কে শ্রদ্ধার্ঘ প্রধানমন্ত্রীর
ইঞ্জিনিয়ারর্স দিবসের শুভেচ্ছা সব ইঞ্জিনিয়ারদের
নতুন দিল্লি, ১৫ই সেপ্টেম্বর ২০২৩
প্রধানমন্ত্রী শ্রী নরেন্দ্র মোদী ইঞ্জিনিয়ারর্স দিবস উপলক্ষে স্যার এম বিশ্বেশ্বরাইয়া-কে শ্রদ্ধা নিবেদন করেছেন।
এই উপলক্ষে সকল কঠোর পরিশ্রমী ইঞ্জিনিয়ারদের শুভেচ্ছা জানিয়েছেন শ্রী মোদী।
প্রধানমন্ত্রী বলেছেন স্যার এম বিশ্বেশ্বরাইয়া প্রজন্মের পর প্রজন্মকে উদ্ভাবন ও দেশের সেবায় অনুপ্রাণিত করে চলেছেন। এই বছরের শুরুর দিকে প্রধানমন্ত্রী চিক্কাবল্লাপুরা সফর করেছিলেন। সেই সময় তিনি স্যার এম বিশ্বেশ্বরাইয়ার প্রতি শ্রদ্ধা নিবেন করেছিলেন। তার নানা মুহুর্ত প্রধানমন্ত্রী সকলের সঙ্গে ভাগ করে নিয়েছেন।
এক্স বার্তায় প্রধানমন্ত্রী বলেছেন,
“#EngineersDay – তে আমরা এক দূরদর্শী ইঞ্জিনিয়ার ও রাষ্ট্রনায়ক স্যার এম বিশ্বেশ্বরাইয়াকে শ্রদ্ধা জানাই। তিনি প্রজন্মের পর প্রজন্মকে উদ্ভাবন ও দেশের সেবায় অনুপ্রাণিত করে চলেছেন। এই বছরের শুরুর দিকে চিক্কাবল্লাপুরা সফর করেছিলাম। সেই সময় আমি তাঁর প্রতি শ্রদ্ধা নিবেদন করেছিলাম। তার নানা মুহুর্ত আমি সকলের সঙ্গে ভাগ করে নিচ্ছি।”
“#EngineersDay! – তে সকল কঠোর পরিশ্রমী ইঞ্জিনিয়ারদের শুভেচ্ছা জানাই। তাদের উদ্ভাবনী চিন্তাভাবনা এবং অক্লান্ত পরিশ্রম আমাদের দেশের অগ্রগতির মেরুদণ্ড। পরিকাঠামোগত বিস্ময় থেকে প্রযুক্তিগত অগ্রগতির ক্ষেত্রে তাদের অবদান আমাদের জীবনের প্রতিটি দিক স্পর্শ করে যায়।”
(AC/SS /SG/
রেলমন্ত্রক
জামালপুর থেকে লখনৌতে ইন্ডিয়ান রেলওয়ে ইনস্টিটিউট ফর মেকানিকাল অ্যান্ড ইলেকট্রিক্যাল ইঞ্জিনিয়ারিং  স্থানান্তর বিষয়ক স্পষ্টীকরণ
নতুন দিল্লি, ০৭ মে, ২০২০
সম্প্রতি বিভিন্ন গণমাধ্যমে খবর প্রকাশিত হয়েছে যে, জামালপুর থেকে লখনৌতে ইন্ডিয়ান রেলওয়ে ইনস্টিটিউট ফর মেকানিকাল অ্যান্ড ইলেকট্রিক্যাল ইঞ্জিনিয়ারিং  স্থানান্তরের পরিকল্পনা করা হচ্ছে।
এই প্রসঙ্গে রেল মন্ত্রক স্পষ্টভাবে জানিয়ে দিয়েছে যে, তাঁদের জামালপুর থেকে লখনৌতে আইআরআইএমই স্থানান্তর করার কোনও পরিকল্পনা নেই। এই বিষয়ে যে কোনও মন্তব্য ভুল এবং বিভ্রান্তিকর। এ ধরণের বিভ্রান্তিকর খবরে রেল মন্ত্রকের কোনও অনুমোদন নেই।
প্রকৃতপক্ষে, রেল মন্ত্রক পরিবহন প্রযুক্তি এবং ব্যবস্থাপনায় শিক্ষামূলক কর্মসূচি চালু করতে আইআরআইএমইয়ের কর্মসূচি সম্প্রসারণের পরিকল্পনা নিয়েছে। তাছাড়া জামালপুরেই অদূর ভবিষ্যতে বেশ কয়েকটি অতিরিক্ত শিক্ষামূলক কর্মসূচি নিয়ে এক বছরের ডিপ্লোমা কোর্স চালু করার পরিকল্পনা করা হয়েছে, এবং সেগুলির জন্য পাঠ্যক্রম নির্ধারণের প্রস্তুতি চলছে। ভারতীয় রেল IRIMEE এর ইতিহাস এবং উত্তরাধিকার নিয়ে অত্যন্ত গর্বিত এবং এটির বর্তমান অবস্থান থেকে স্থানান্তরিত হওয়ার প্রশ্নই আসে না। প্রকৃতপক্ষে, ভারতীয় রেলের সমস্ত প্রচেষ্টা হ'ল এটিকে আরও উন্নত করা এবং বর্তমান স্থানেই আধুনিকীকরণের মাধ্যমে এর ভূমিকা আরও প্রসারিত করা।
ভারতে বিশেষ করে রেল এবং সাধারণভাবে সমগ্র পরিবহন ক্ষেত্রটিই বড়ো ধরণের প্রগতি ও রূপান্তর প্রত্যক্ষ করছে। জামালপুরে আইআরআইএমই-র মতো একটি উন্নত প্রশিক্ষণ ও শিক্ষামূলক প্রতিষ্ঠানের পরিষেবা শুধু ভারতীয় রেলকর্মীদের প্রশিক্ষণ প্রদানেই সীমাবদ্ধ নয় বরং বিহার ও পার্শ্ববর্তী অঞ্চলের যুবকদের উন্নত মানের পেশাগত শিক্ষা এবং দক্ষতা উন্নয়ন সুনিশ্চিত করার ক্ষেত্রেও এর উল্লেখযোগ্য ভূমিকা রয়েছে। এছাড়া এই অঞ্চলের সামগ্রিক অর্থনৈতিক উন্নয়নেও এই প্রতিষ্ঠানর অবদান রয়েছে।
(CG/SB
প্রতিরক্ষামন্ত্রক
প্রতিরক্ষা মূলধন সংগ্রহ
নয়াদিল্লি, ১৬ সেপ্টেম্বর, ২০২০
২০১৯-২০ অর্থবর্ষে ভারতীয় সংস্থাগুলির সঙ্গে ৩৮টি এবং বিদেশি বিক্রেতা সংস্থাগুলির সঙ্গে ৩২টি চুক্তি স্বাক্ষরিত হয়েছে। চলতি ২০২০-২১ অর্থবর্ষের জুলাই পর্যন্ত দেশীয় সংস্থাগুলির সঙ্গে ১০টি এবং বিদেশি সংস্থাগুলির সঙ্গে ৬টি চুক্তি স্বাক্ষরিত হয়েছে। এ ধরনের চুক্তি স্বাক্ষরের উদ্দেশ্য হ’ল – সেনাবাহিনীর জন্য প্রতিরক্ষা সাজ-সরঞ্জামের ব্যবস্থা করতে মূলধন সংগ্রহ করা।
২০১৯-এর এপ্রিল থেকে ২০২০-র জুলাই পর্যন্ত ভারতীয় বিক্রেতা সংস্থাগুলির সঙ্গে মোট ৪৮টি মূলধন সংগ্রহ সংক্রান্ত চুক্তি স্বাক্ষরিত হয়েছে। এর মধ্যে ১৮টি চুক্তি স্বাক্ষরিত হয়েছে প্রতিরক্ষা রাষ্ট্রায়ত্ত সংস্থা/রাষ্ট্রায়ত্ত সংস্থা/অর্ডন্যাস ফ্যাক্টরি বোর্ড/ডিআরডিও/ইসরো – এর সঙ্গে। বাকি ৩০টি চুক্তি স্বাক্ষরিত হয়েছে দেশীয় বেসরকারি সংস্থাগুলির সঙ্গে।
সেনাবাহিনীর মূলধন সংগ্রহ  কর্মসূচির আওতায় ২০১৯-২০’তে ৯১ হাজার ১২৮ কোটি ৭৪ লক্ষ টাকা খরচ হয়েছে।
লোকসভায় আজ এক প্রশ্নের লিখিত জবাবে এই তথ্য দেন প্রতিরক্ষা প্রতিমন্ত্রী শ্রী শ্রীপাদ নায়েক।
(CG/BD/SB
সামাজিকন্যায়ওক্ষমতায়নমন্ত্রক
সামাজিক ন্যায় বিচার ও ক্ষমতায়ন মন্ত্রক টোকিও ২০২০ প্যারালিম্পিক পদক বিজয়ী এবং ভারতীয় দলের সদস্যদের সম্মান জানিয়েছে
নতুন দিল্লি, ১০ সেপ্টেম্বর, ২০২১
কেন্দ্রীয় সামাজিক ন্যায় বিচার ও ক্ষমতায়ন মন্ত্রী ডঃ বীরেন্দ্র কুমার, প্রতিমন্ত্রী রামদাস আটোয়ালে আজ নতুন দিল্লির অশোকা হোটেলের কনভেনশন হলে টোকিও ২০২০ প্যারালিম্পিক পদক জয়ী এবং ভারতীয় দলের সদস্যদের সম্মান জানিয়েছেন । মন্ত্রকের আওতাধীন বিশেষভাবে সক্ষম ব্যক্তিদের ক্ষমতায়ন দফতর এই সম্বর্ধনা অনুষ্ঠানের আয়োজন করেছিল । অনুষ্ঠানে ভারতীয় প্যারালিম্পিক কমিটির অফিস বেয়ারার শ্রী অবনিশ রায় খান্না , সভাপতি শ্রীমতি দীপা মালিক সহ অন্যান্য বিশিষ্ট ব্যক্তিবর্গ উপস্থিত ছিলেন ।
অনুষ্ঠানের ভাষণে কেন্দ্রীয় মন্ত্রী ডঃ বীরেন্দ্র কুমার সমস্ত পদক জয়ী এবং ভারতীয় প্যারালিম্পিক দলের প্রতিটি সদস্যকে অভিনন্দন জানান । পাশাপাশি ভারতীয় প্যারালিম্পিক দলের প্রশিক্ষকদের ধন্যবাদ জানান তিনি । প্যারালিম্পিক ক্ষেত্রে অসামান্য সাফল্যের জন্য প্রশিক্ষকদের গুরুত্বপূর্ণ অবদানের কথাও তুলে ধরেন । দিবাঙ্গ ক্রীড়া ব্যক্তিত্ব, প্রশিক্ষক এবং পরিবারের প্রয়াসে আগামী দিনে প্যারালিম্পিক ক্রীড়াক্ষেত্রের প্রসার ঘটবে এবং ভারতের পদকের সংখ্যা দ্বিগুণ হবে বলেও আশা প্রকাশ করেন তিনি ।
কেন্দ্রীয় প্রতিমন্ত্রী শ্রী রামদাস আটোয়ালে ভারতীয় প্যারালিম্পিক প্রতিনিধি দলের সদস্য এবং তাদের প্রশিক্ষকদের ধন্যবাদ জানান । তিনি বলেন, ভারতীয় প্যারা অ্যাথলিটরা টোকিও প্যারালিম্পিকে অসামান্য ক্রীড়া কৌশল প্রদর্শন করেছেন । এই অসাধারণ সাফল্যের জন্য প্রথমবার সামাজিক ন্যায় বিচার ও ক্ষমতায়ন মন্ত্রক প্যারালিম্পিকে পদক জয়ীদের নগদ আর্থিক পুরস্কার প্রদানের সিদ্ধান্ত নিয়েছে । এরই অঙ্গ হিসেবে এদিন অনুষ্ঠানে কেন্দ্রীয় মন্ত্রী স্বর্ণপদক জয়ী প্যারা অ্যাথলিটদের ১০ লক্ষ, রৌপ্য পদক জয়ীদের ৮ লক্ষ এবং ব্রোঞ্জ পদক জয়ীদের ৫ লক্ষ টাকা আর্থিক পুরস্কার প্রদান করেন। এই অর্থরাশি তাদের ব্যাঙ্ক অ্যাকাউন্টে সরাসরি পৌঁছে যাবে।
CG/SS/RAB
(Visitor Counter : 127
নারীওশিশুবিকাশমন্ত্রক
শিশুদের সাইবার অপরাধ প্রতিরোধে ব্যবস্থা
নয়াদিল্লি, ২০ জুলাই, ২০২২
শিশুদের ওপর সামাজিক মাধ্যমে পর্ণগ্রাফির উদ্বেগজনক প্রভাব যা সমাজের সর্বস্তরেই পরিব্যাপ্ত তা নিয়ে রাজ্যসভার অ্যাডহক কমিটির সমীক্ষা রিপোর্টের ভিত্তিতে ইলেক্ট্রনিক্স এবং তথ্যপ্রযুক্তি মন্ত্রক  থেকে প্রাপ্ত তথ্য অনুযায়ী সরকার তথ্যপ্রযুক্তি আইন ২০২১ বিজ্ঞপ্তি দিয়েছে। এর মধ্যে রয়েছে-
১. সময় বেঁধে অভিযোগের দ্রুত নিষ্পত্তি করতে মধ্যস্থতাকারীদের অভিযোগ প্রতিকারে সক্রিয় ব্যবস্থা নিতে হবে।
২. বাচ্চাদের ক্ষেত্রে ক্ষতিকারক এবং আইন সঙ্গত নয় এই জাতীয় কোনো রকম তথ্য প্রকাশ, পরিবেশন, সম্প্রচার বা সে জাতীয় চিত্র বা তথ্যের আপলোড বা তার পুনর্বিন্যাসে বাধা দিতে মধ্যস্থতাকারীদেরকে বিভিন্ন শর্তাবলী প্রদান করতে হবে।
৩. এই জাতীয় তথ্য বা চিত্র যেসব জায়গা থেকে প্রথম উদ্ভুত হচ্ছে তা চিহ্নিত করে ম্যাসেজ মারফত সামাজিক মাধ্যমে মধ্যস্থতাকারীদেরকে জানাতে বলা হয়েছে।
৪. শিশু যৌন নির্যাতনমূলক উপাদানগুলিকে চিহ্নিত করতে সামাজিক মাধ্যমের মধ্যস্থতাকারীদেরকে উপযুক্ত প্রযুক্তিগত পরিকাঠামো তৈরির ব্যবস্থা নিতে হবে।
এই সাইবার অপরাধ যা বিশেষত শিশুদের যুক্ত করছে তা প্রতিরোধে সার্বিক এবং সুনির্দিষ্ট ব্যবস্থা গ্রহনের জন্য তথ্য সুরক্ষা শিক্ষা এবং সচেতনতা  ব্যবস্থা নিতে এমইআইটিওয়াই সচেতনতামূলক প্রচার কর্মসূচী হাতে নিয়েছে। নীতি-নির্দেশিকা সুনির্দিষ্ট করা হয়েছে এবং ইন্টারনেট ব্যবহার করে কোনো রকম বিকৃত তথ্য বা ভুয়ো খবর যাতে পরিবেশন না করা হয় তার উল্লেখ করা হয়েছে। তথ্য সুরক্ষা সচেতনতামূলক একটি ওয়েবসাইট  এ ব্যাপারে যাবতীয় প্রাসঙ্গিক তথ্য পরিবেশন করবে।
শিশুদের যৌন নির্যাতন থেকে সুরক্ষিত রাখতে আইন ২০১২কে ২০১৯ সালে সংশোধন করা হয়েছে। এতে শাস্তি আরও অনেক বেশি কঠোর করার সংস্থান রাখা হয়েছে। এই সংশোধনে শিশু পর্ণচিত্রের সংজ্ঞাকে ২ ধারায় রাখা হয়েছে। এই আইনের ১৪ নম্বর ধারাকে সংশোধন করে শিশুদেরকে পর্ণ ক্ষেত্রে ব্যবহারের শাস্তি কঠোর করা হয়েছে। এছাড়াও ১৫ ধারার সংশোধনে ফলে পর্ণচিত্র সংক্রান্ত উপাদান সামগ্রী যাতে শিশুদের যুক্ত করা হচ্ছে তার মজুত এবং ব্যবহারের ক্ষেত্রে কঠোর বিধি-নিষেধ আরোপ করা হয়েছে। এগুলির ক্ষেত্রে আদালতে সাক্ষ্যপ্রমাণ পেশে সুনির্দিষ্ট সময় ছাড়া অন্য কোন সময় প্রচার এবং প্রসারের ক্ষেত্রে বিধি-নিষেধ আরোপ করা হয়েছে।
পসকো আইন ২০২০তে বলা হয়েছে এক্ষেত্রে যাবতীয় সচেতনতামূলক প্রচার বিজ্ঞপ্তি পঞ্চায়েত ভবন, কমিনিউটি সেন্টার, স্কুল-কলেজ, বাস টার্মিনাল, রেলওয়ে স্টেশন, জনবহুল এলাকা, বিমানবন্দর, ট্যাক্সি স্ট্যান্ড, সিনেমা হল সহ সমস্ত গুরুত্বপূর্ণ জায়গাতে দিতে হবে এছাড়াও ভার্চুয়াল মাধ্যম, ইন্টারনেট এবং সোশ্যাল মাধ্যমেও তার প্রচার করতে হবে।
স্বরাষ্ট্র মন্ত্রকও শিশু এবং মহিলাদের সাইবার ক্রাইম প্রতিরোধ একটি প্রকল্প হাতে নিয়েছে। ২১৩.১৯ কোটি টাকার নির্ভয়া তহবিলের অধীন এই প্রকল্প। এতে রাজ্য এবং কেন্দ্রশাসিত অঞ্চলগুলিকে সাইবার ফরেন্সিক এবং প্রশিক্ষণ ল্যাবোরেটরি তৈরিতে অর্থ প্রদান, জুনিয়ার সাইবার কনসালটেন্ট নিয়োগ এবং ল-এনফোর্সমেন্ট এজেন্সিগুলির তদন্তকারী, প্রসিকিউটার এবং জুডিশিয়াল অফিসার নিয়োগের অর্থ সাহায্য প্রদান করা হবে। ২৮টি রাজ্য এবং কেন্দ্রশাসিত অঞ্চল এই সাইবার ফরেন্সিক ট্রেনিং ল্যাবোরেটরি তৈরি করেছে এবং ১৯ হাজারেরও বেশি পুলিশকর্মী, প্রসিকিউটার এবং জুডিশিয়াল অফিসার প্রশিক্ষণ পেয়েছেন।
রাজ্যসভায় আজ এক লিখিত জবাবে এই তথ্য জানিয়েছেন কেন্দ্রীয় নারী ও শিশ কল্যাণ মন্ত্রী শ্রীমতী স্মৃতি যুবিন ইরানী।
PG/AB/NS
(Visitor Counter : 97
প্রধানমন্ত্রীরদপ্তর
প্রধানমন্ত্রীর কিরঘিজ প্রজাতন্ত্র সফরকালে নথিপত্র বিনিময় সংক্রান্ত তালিকা
নয়াদিল্লি, ১৪ জুন ২০১৯
|
|
ক্রমিক সংখ্যা
|
|
ঘোষণাপত্র / চুক্তি / সমঝোতাপত্র
|
|
১
|
|
ভারত ও কিরঘিজ প্রজাতন্ত্রের মধ্যে কৌশলগত অংশীদারিত্ব নিয়ে যৌথ ঘোষণাপত্র।
|
|
২
|
|
ভারত ও কিরঘিজ প্রজাতন্ত্রের মধ্যে পাঁচ বছর  মেয়াদী বাণিজ্য ও অর্থনৈতিক সহযোগিতা সংক্রান্ত পরিকল্পনা প্রণয়ন।
|
|
৩
|
|
ভারত ও কিরঘিজ প্রজাতন্ত্রের মধ্যে দ্বিপাক্ষিক বিনিয়োগ চুক্তি।
|
|
৪
|
|
ভারতের জাতীয় নিরাপত্তা পরিষদ সচিবালয় এবং কিরঘিজ প্রজাতন্ত্রের নিরাপত্তা পরিষদের মধ্যে সহযোগিতার লক্ষ্যে সমঝোতাপত্র।
|
|
৫
|
|
ভারত ও কিরঘিজ প্রজাতন্ত্রের মধ্যে দ্বৈতকর পরিহার চুক্তি ক্ষেত্রে ২৬ নম্বর ধারার সংশোধন।
|
|
৬
|
|
স্বাস্থ্য ক্ষেত্রে সহযোগিতা বিষয়ক সমঝোতাপত্র।
|
|
৭
|
|
ডিআরডিও এবং কিরঘিজ ইন্ডিয়া মাউন্টেন বায়োমেডিকেল রিসার্চ সেন্টারের মধ্যে সমঝোতাপত্র।
|
|
৮
|
|
ভারতের জাতীয় নিরাপত্তা বাহিনী এবং কিরঘিজ প্রজাতন্ত্রের সশস্ত্র বাহিনীর জাতীয় নিরাপত্তা বিভাগের মধ্যে সহযোগিতা গড়ে তুলতে সমঝোতাপত্র।
|
|
৯
|
|
ভারতের ন্যাশনাল ডিফেন্স অ্যাকাডেমি এবং কিরঘিজ প্রজাতন্ত্রের সেনা প্রতিষ্ঠানের মধ্যে সহযোগিতা বাড়াতে সমঝোতাপত্র।
|
|
১০
|
|
ভারতীয় সেনাবাহিনীর হাই অলটিটিউড ওয়্যারফেয়ার স্কুল  এবং কিরঘিজ প্রজাতন্ত্রের সেনাবাহিনীর জয়েন্ট মাউন্টেন ট্রেনিং সেন্টারের মধ্যে সহযোগিতার লক্ষ্যে সমঝোতাপত্র।
|
|
১১
|
|
ভারতের এক্সিম ব্যাঙ্ক এবং কিরঘিজ প্রজাতন্ত্রের বিনিয়োগ প্রসার ও সুরক্ষা এজেন্সির মধ্যে সমঝোতাপত্র।
|
|
১২
|
|
ভারত ও কিরঘিজ প্রজাতন্ত্রের মধ্যে তথ্য ও যোগাযোগ প্রযুক্তি ক্ষেত্রে সহযোগিতার লক্ষ্যে সমঝোতাপত্র।
|
|
১৩
|
|
ভারতের উপভোক্তা বিষয়ক মন্ত্রক কিরঘিজ প্রজাতন্ত্রের অর্থ মন্ত্রকের মধ্যে বৈধ পরিমাপন ক্ষেত্রে সহযোগিতার লক্ষ্যে সমঝোতাপত্র।
|
|
১৪
|
|
ভারতের রিসার্চ অ্যান্ড ইনফরমেশন সিস্টেম ফর ডেভেলপিং কান্ট্রিজ এবং কিরঘিজ প্রজাতন্ত্রের ন্যাশনাল ইন্সটিটিউট অফ স্ট্র্যাটেজিক স্টাডিজের মধ্যে সমঝোতাপত্র।
|
|
১৫
|
|
হিমাচল প্রদেশের ওয়াই এস পারমার উদ্যান পালন ও অরণ্য বিশ্ববিদ্যালয় এবং কিরঘিজস্তানের জাতীয় ভূ-সম্বন্ধীয় কার্যপরিচালনা বিশ্ববিদ্যালয়ের মধ্যে সমঝোতাপত্র।
CG/BD/SB
(Visitor Counter : 112
প্রধানমন্ত্রীরদপ্তর
ডঃ এপিজে আব্দুল কালামের জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ১৫ অক্টোবর, ২০২২
প্রধানমন্ত্রী শ্রী নরেন্দ্র মোদী প্রাক্তন রাষ্ট্রপতি ডঃ এপিজে আব্দুল কালামকে তাঁর জন্মবার্ষিকীতে শ্রদ্ধা নিবেদন করেছেন। প্রধানমন্ত্রী বৈজ্ঞানিক এবং দেশের রাষ্ট্রপতি হিসেবে ডঃ কালামের অবদানের কথা স্মরণ করেন, যিনি সমাজের প্রত্যেক অংশের মানুষের সঙ্গে যোগাযোগ রেখে চলতেন।
এক ট্যুইট বার্তায় প্রধানমন্ত্রী বলেছেন, “আমাদের প্রাক্তন রাষ্ট্রপতি ডঃ এপিজে আব্দুল কালামকে শ্রদ্ধা জানাই। একজন বিজ্ঞানী ও রাষ্ট্রপতি হিসেবে তাঁর অবদান অনস্বীকার্য, তিনি সমাজের প্রত্যেক অংশের মানুষের সঙ্গে যোগাযোগ রেখে চলতেন।”
PG/CB/ NS
(
স্বাস্থ্যওপরিবারকল্যাণমন্ত্রক
দেশে অসংক্রামক ব্যাধি বিষয়ে তথ্য
নয়াদিল্লি, ০২ জুলাই, ২০১৯
ইন্ডিয়ান কাউন্সিল অফ মেডিক্যাল রিসার্চ -এর প্রকাশিত ‘ইন্ডিয়া : হেল্থ অফ দ্যা নেশনস স্টেটস’ অনুযায়ী সারা দেশে অসংক্রামক ব্যাধিতে মৃত্যুর হার বেড়েছে। ১৯৯০ সালে অসংক্রামক ব্যাধিতে মৃত্যুর হার ছিল যেখানে ৩৭.৯ শতাংশ, ২০১৬ সালে তা বেড়ে হয়েছে ৬১.৮ শতাংশ। কেরালা, গোয়া, তামিলনাড়ুর মতো রাজ্যে মহামারির কারণে সংক্রামক ব্যাধিতে মৃত্যুর কিছু তথ্য নথিভুক্ত হয়েছে। তবে অপুষ্টিজনিত রোগ, মাতৃত্বকালীন ও নবজাতক মৃত্যুর ফলে এধরণের মৃত্যুর হার বেড়েছে। অসংক্রামক ব্যাধির মধ্যে রয়েছে- উচ্চ রক্তচাপ, মধুমেহ রোগ, কোলেস্ট্রেরলের মতো রোগ। স্বাস্হ্যের বিষয়টি যদিও রাজ্য সরকারের আওতাভুক্ত, তবে কেন্দ্রীয় সরকার রাজ্য সরকারগুলিকে জনস্বাস্হ্য পরিষেবায় যথাযথ সাহায্য করে থাকে। ক্যান্সার, মধুমেহ, হার্ট অ্যাটাক এবং স্ট্রোকের মতো রোগ প্রতিরোধে জাতীয় স্বাস্হ্য মিশনের আওতায় একাধিক পদক্ষেপ নেওয়া হয়েছে। দেশের বিভিন্ন প্রান্তে রাজ্য ক্যান্সার ইন্সটিটিউট এবং ক্যান্সার রোগ নিরাময় শাখা কেন্দ্র  গড়ে তোলার জন্য কেন্দ্রীয় সরকার ‘ক্যান্সার রোগ নিরাময় সুবিধা কেন্দ্র প্রকল্প’ চালু করেছে। নতুন এইমস তৈরির সময় ওনকোলজি বিভাগকে বিশেষ গুরুত্ব দেওয়া হচ্ছে। প্রধানমন্ত্রী স্বাস্হ্য সুরক্ষা যোজনার আওতায় অনেক স্বাস্হ্যকেন্দ্রকে উন্নীত করা হয়েছে। ক্যান্সার এবং হার্ট অ্যাটাকের মতো রোগে যাতে সুলভে ওষুধ পাওয়া যায় তারজন্য ১৫৯টি হাসপাতাল বা প্রতিষ্ঠানে সুলভ ওষুধ বিক্রয় কেন্দ্র খোলা হয়েছে।
রাজ্যসভায় আজ এক প্রশ্নের লিখিত জবাবে একথা জানিয়েছেন কেন্দ্রীয় স্বাস্হ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
CG/SS/NS
(Visitor Counter : 413
তথ্যওসম্প্রচারমন্ত্রক
তথ্য ও সম্প্রচার মন্ত্রক নিষিদ্ধ সংগঠন শিখস্ ফর জাস্টিস – এর সঙ্গে যুক্ত অ্যাপ, ওয়েবসাইট এবং সোশ্যাল মিডিয়া অ্যাকাউন্ট ব্লক করার নির্দেশ দিয়েছে
নয়াদিল্লি, ২২ ফেব্রুয়ারি, ২০২২
তথ্য ও সম্প্রচার মন্ত্রক শিখস্ ফর জাস্টিস - এর সঙ্গে ঘনিষ্ঠ সম্পর্ক রয়েছে, এমন বিদেশ-ভিত্তিক ‘পাঞ্জাব পলিটিক্স টিভি’র অ্যাপ, ওয়েবসাইট এবং সোশ্যাল মিডিয়া অ্যাকাউন্টগুলিকে ব্লক করার নির্দেশ দিয়েছে। ১৯৬৭ সালের বেআইনি কার্যকলাপ  আইন – এর আওতায় এই নির্দেশ দেওয়া হয়েছে। গোয়েন্দা তথ্যের উপর ভিত্তি করে জানা গেছে, এই চ্যানেলটি অনলাইন মিডিয়ার মাধ্যমে চলতি রাজ্য বিধানসভা নির্বাচনের সময় আইন-শৃঙ্খলা ক্ষেত্রে বিঘ্ন ঘটানোর চেষ্টা করছিল। এর প্রেক্ষিতে মন্ত্রক ১৮ই ফেব্রুয়ারি তথ্য প্রযুক্তি আইনের আওতায় জরুরি-ভিত্তিতে ক্ষমতা ব্যবহার করে ‘পাঞ্জাব পলিটিক্স টিভি’র ডিজিটাল মিডিয়াগুলিকে ব্লক করে।
ব্লক করা অ্যাপস্, ওয়েবসাইট ও সোশ্যাল মিডিয়া অ্যাকাউন্টের বিষয়বস্তুতে সাম্প্রদায়িক বৈষম্য এবং বিচ্ছিন্নতাবাদকে উস্কে দেওয়ার আশঙ্কা ছিল। এমনকি, দেশের সার্বভৌমত্ব, অখণ্ডতা রক্ষা, দেশের নিরাপত্তা ও আইন-শৃঙ্খলার জন্য তা বিপজ্জনক বলে প্রমাণিত হয়েছে। এও লক্ষ্য করা গেছে যে, চলতি নির্বাচনের সময় অনৈতিক সুবিধা নেবার জন্য নতুন অ্যাপ ও সোশ্যাল মিডিয়া চালু করা হয়।
কেন্দ্রীয় সরকার দেশের সার্বভৌমত্ব ও অখণ্ডতা রক্ষার্থে এবং সামগ্রিক তথ্যের পরিবেশ সুরক্ষিত করতে সজাগ ও প্রতিশ্রুতিবদ্ধ।
CG/SS/SB
(
তথ্যওসম্প্রচারমন্ত্রক
কেন্দ্রীয় মন্ত্রী শ্রী অনুরাগ সিং ঠাকুর বাংলাদেশের তথ্য ও সম্প্রচার মন্ত্রী ড. হাসান মাহমুদের সঙ্গে সাক্ষাৎ করেছেন
‘বঙ্গবন্ধু’ চলচ্চিত্রের কাজ দ্রুত শেষ করার বিষয়ে ভারত ও বাংলাদেশ সহমত পোষণ করেছে; ২০২২ –এর মার্চে আন্তর্জাতিক স্তরে এই ফিল্ম মুক্তি পাওয়ার সম্ভাবনা
৬ই ডিসেম্বর ‘মৈত্রী দিবস’ উদযাপনে বিশেষ পরিকল্পনা নেওয়া হচ্ছে
নতুন দিল্লি, ৭ই সেপ্টেম্বর, ২০২১
তথ্য ও সম্প্রচার মন্ত্রী শ্রী অনুরাগ সিং ঠাকুর, বাংলাদেশের তথ্য ও সম্প্রচার মন্ত্রী ড. হাসান মাহমুদের নেতৃত্বে একটি প্রতিনিধি দলের সঙ্গে বৈঠক করেছেন। বৈঠকে সম্প্রচার ও বিনোদন, উভয় দেশের জনসাধারণের মধ্যে যোগাযোগ আরো নিবিড় করে তোলা এবং দুটি দেশের মধ্যে সম্পর্ক উন্নয়নে সম্ভাব্য বিভিন্ন বিষয়ের অনুসন্ধান করা এবং পারস্পরিক স্বার্থ সংশ্লিষ্ট নানা প্রসঙ্গ আলোচিত হয়েছে। পারস্পরিক সহযোগিতার বিভিন্ন বিষয় নিয়ে আলোচনার জন্য ড. মাহমুদ, শ্রী ঠাকুরকে ধন্যবাদ জানান। ভারত সরকারের সক্রিয় উদ্যোগ এবং মার্চ মাসে প্রধানমন্ত্রী শ্রী নরেন্দ্র মোদীর ঢাকা সফরের প্রসঙ্গ আলোচনার সময় উঠে আসে।
শেখ মুজিবুর রহমানের জীবনের উপর ভিত্তি করে বঙ্গবন্ধু চলচ্চিত্রের কাজের বিষয়ে শ্রী ঠাকুর সন্তোষ প্রকাশ করেন। তিনি বলেন, “এই ফিল্মের বেশিরভাগ কাজই শেষ হয়েছে। আমি আশাবাদী ২০২২ –এর মার্চ মাসের মধ্যে চলচ্চিত্র নির্মাণ কাজ সম্পূর্ণ হবে। কোভিড পরিস্থিতির থেকে বেরিয়ে আসতে পারলে ২০২২-এর মার্চেই আন্তর্জাতিক স্তরে চলচ্চিত্রটি মুক্তি পাবে।”
‘১৯৭১ এ বাংলাদেশের মুক্তিযুদ্ধ’ – ডকুমেন্টারি ফিল্মটির কাজ দ্রুত সম্পন্ন করার বিষয়ে উভয় পক্ষই ঐকমত্যে পৌঁছেছে। ডিজিটাল বিনোদন এবং পারস্পরিক স্বার্থ বজায় রেখে এক দেশের চলচ্চিত্র অন্য দেশে প্রদর্শনের বিষয় নিয়েও বৈঠকে কথা হয়েছে।
উভয় মন্ত্রী ৬ই ডিসেম্বর ‘মৈত্রী দিবস’ উদযাপনের বিষয় নিয়ে আলোচনা করেছেন। এবিষয়ে বিস্তারিত পরিকল্পনা করার সময় পারস্পরিক গ্রহণযোগ্য সব দিক বিবেচিত হবে। জানুয়ারী মাসে ৫১তম আইএফএফআই –তে সক্রিয়ভাবে অংশগ্রহণের জন্য শ্রী ঠাকুর বাংলাদেশ সরকারকে ধন্যবাদ জানান। নভেম্বরে ৫২তম আইএফএফআই –তে অংশগ্রহণের জন্য তিনি বাংলাদেশকে আমন্ত্রণ জানিয়েছেন। দুটি দেশের মধ্যে সাংস্কৃতিক বন্ধন সহ বিভিন্ন ক্ষেত্রে সম্পর্ক আরো নিবিড় করতে তাঁরা সহযোগিতা বৃদ্ধির সিদ্ধান্ত নিয়েছেন।
CG/CB/SFS
(Visitor Counter : 124
প্রধানমন্ত্রীরদপ্তর
অন্ধ্রপ্রদেশের এলুরুতে এক রাসায়নিক কারখানায় আকষ্মিক দুর্ঘটনায় কয়েকজনের জীবনহানিতে প্রধানমন্ত্রীর শোক প্রকাশ
নতুন দিল্লি, ১৪ এপ্রিল, ২০২২
প্রধানমন্ত্রী শ্রী নরেন্দ্র মোদী অন্ধ্রপ্রদেশের এলুরুতে এক রাসায়নিক কারখানায় আকষ্মিক দুর্ঘটনায় বেশ কয়েকজনের প্রাণহানিতে গভীর শোক প্রকাশ করেছেন। তিনি আহতদের দ্রুত আরোগ্য কামনা করেন।
প্রধানমন্ত্রীর কার্যালয়ের পক্ষ থেকে এক ট্যুইটে বলা হয়েছে, "অন্ধ্রপ্রদেশের এলুরুতে এক রাসায়নিক কারখানায় আকষ্মিক দুর্ঘটনায় বেশ কয়েকজনের প্রাণহানিতে মর্মাহত। শোকসন্তপ্ত পরিবারগুলিকে সমবেদনা। আহতরা দ্রুত সুস্থ হয়ে উঠুন : প্রধানমন্ত্রী @narendramodi"
CG/BD/AS/
(
রাষ্ট্রপতিরসচিবালয়
রাষ্ট্রপতির সঙ্গে মালদ্বীপের রাষ্ট্রপতির সাক্ষাৎ
নয়াদিল্লি, ০২ অগাস্ট, ২০২২
রাষ্ট্রপতি শ্রীমতী দ্রৌপদী মুর্মুর সঙ্গে আজ  মালদ্বীপের রাষ্ট্রপতি শ্রী ইব্রাহিম মোহামেদ সোলিহ সাক্ষাৎ করেছেন।
রাষ্ট্রপতি ভবনে মালদ্বীপের রাষ্ট্রপতিকে স্বাগত জানিয়ে শ্রীমতী মুর্মু বলেন, ভারতের ঘনিষ্ঠ বন্ধু এবং যাঁর নেতৃত্বে মালদ্বীপ একটি স্থিতিশীল ও সমৃদ্ধ রাষ্ট্র হিসাবে আত্মপ্রকাশ করছে, সেই মোহামেদ সোলিহ-কে স্বাগত জানাতে পেরে তিনি আনন্দিত।
রাষ্ট্রপতি বলেছেন, মালদ্বীপ ভারতের গুরুত্বপূর্ণ অংশীদার এবং ভারত মহাসাগরীয় অঞ্চলে সবচেয়ে ঘনিষ্ঠ বন্ধু। উভয় দেশের জনসাধারণের মধ্যে শক্তিশালী সাংস্কৃতিক, অর্থনৈতিক ও বাণিজ্যিক সম্পর্ক রয়েছে। ভারতের ‘প্রতিবেশী সর্বাগ্রে নীতি’ অনুসারে, মালদ্বীপের অবস্থান বিশেষ গুরুত্বপূর্ণ। প্রয়োজন-ভিত্তিক আর্থিক ও উন্নয়ন ক্ষেত্রে ভারতের সহায়তায় মালদ্বীপ সরকারের উন্নয়নমূলক কাজে গতি আসায় রাষ্ট্রপতি আনন্দিত।
দুটি দেশের উন্নয়ন ক্ষেত্রে সহযোগিতা, প্রতিরক্ষা ও নিরাপত্তা ক্ষেত্রে বিভিন্ন উদ্যোগ, আর্থিক যোগসূত্র এবং উভয় দেশের মানুষের মধ্যে যোগাযোগ বৃদ্ধির ফলে এই সম্পর্ক আরও শক্তিশালী হয়েছে। কোভিড-১৯ মহামারীর সময় মালদ্বীপ সরকার ও জনসাধারণের সাহস ও ধৈর্য্যের তিনি প্রশংসা করেন। তিনি বলেন, অতিমারীর সময় ভারত ও মালদ্বীপের মধ্যে নিবিড় সহযোগিতা সমগ্র অঞ্চলের কাছে আদর্শ হিসাবে প্রশংসিত হয়েছে।
রাষ্ট্রপতি বলেন, দু’দেশের মধ্যে অংশীদারিত্বের ক্ষেত্রে দক্ষতা বিকাশ একটি গুরুত্বপূর্ণ স্তম্ভ। মালদ্বীপের রাষ্ট্রপতির সফরের সময় যে সমঝোতাপত্রগুলি স্বাক্ষরিত হয়েছে, তার মাধ্যমে উভয় দেশের সম্পর্ক আরও মজবুত হবে।
PG/CB/SB
(Visitor Counter : 85
রাষ্ট্রপতিরসচিবালয়
গান্ধী জয়ন্তীর প্রাক্কালে রাষ্ট্রপতির বার্তা
নয়াদিল্লি, ০১ অক্টোবর, ২০২২
ভারতের রাষ্ট্রপতি শ্রীমতী দ্রৌপদী গান্ধী জয়ন্তীর প্রাক্কালে জাতির উদ্দেশে নিম্নলিখিত বার্তা দিয়েছেন:
রাষ্ট্রপতি তাঁর বার্তায় বলেন, “মহাত্মা গান্ধীর ১৫৩তম জন্মবার্ষিকী উপলক্ষে আমি দেশবাসীর পক্ষ থেকে জাতির জনককে শ্রদ্ধাঞ্জলি জানাই।
গান্ধী জয়ন্তী আমাদের সকলকে মূল্যবোধ এবং শান্তি, সমতা ও সাম্প্রদায়িক সম্প্রীতির লক্ষ্যে উদ্বুদ্ধ করে। দেশ এ বছর স্বাধীনতার ৭৫ বছর উপলক্ষে অমৃত মহোৎসব পালন করছে। এই সময়ে গান্ধী জয়ন্তীর বিশেষ গুরুত্ব রয়েছে। এই সময় আমাদের সকলকে দেশের জন্য গান্ধীজীর স্বপ্ন পূরণের লক্ষ্যে কাজ করতে হবে।
এক শতক আগে গান্ধীজী লক্ষ লক্ষ মানুষকে স্বদেশী হওয়ার জন্য আহ্বান জানিয়েছিলেন এবং আত্মনির্ভর হয়ে ওঠার উপর জোর দিয়েছিলেন। এক আত্মনির্ভর ভারত গঠনের যে কাজ বর্তমানে চলছে, তা মহাত্মা গান্ধীর সেই দৃষ্টিভঙ্গী থেকেই উদ্ধৃত হয়েছে। এটি বাস্তবায়িত হলে তা হবে, জাতির জনকের প্রতি শ্রদ্ধাঞ্জলি। তাঁর লক্ষ্য ছিল পরিচ্ছন্ন ভারত - সুস্থ ভারত। এই লক্ষ্য পূরণের জন্য গৃহীত পদক্ষেপ থেকে এখন ক্রমশ সুফল পাওয়া যাচ্ছে।
স্বাধীনতার শতবর্ষ আগে আমরা এখন অমৃতকালে প্রবেশ করেছি। এই সময়ে এটা জেনে আমরা আনন্দিত যে, দেশের তরুণ প্রজন্মও গান্ধীজীর কাছ থেকে প্রেরণা গ্রহণ করছেন। সারা বিশ্ব যখন ক্রমশ জটিল চ্যালেঞ্জের মোকাবিলা করছে, তখন আমরা তাঁর জীবন ও কর্ম অনুসরণ করে এইসব চ্যালেঞ্জ মোকাবিলার পন্থাপদ্ধতির সন্ধান চালাচ্ছি।
গান্ধীজী মানবজাতিকে করুণা ও সহনশীলতার ক্ষমতা দেখিয়েছেন। চলুন, আরও একবার তাঁর প্রদর্শিত অহিংসার পথে চলার প্রতিশ্রুতি গ্রহণ করি। নিজেদের মধ্যে সদ্ভাব আরও মজবুত করি এবং দেশ ও দশের উন্নতির জন্য কাজ করার সংকল্প নিই”।
রাষ্ট্রপতির ভাষণটি দেখার জন্য এখানে ক্লিক করুন - https://static.pib.gov.in/WriteReadData/specificdocs/documents/2022/oct/doc2022101113001.pdf
(PG/PM/SB
ক্ষুদ্র, অতিক্ষুদ্রওমাঝারিশিল্পমন্ত্রক
খাদি সামগ্রীর রেকর্ড বিক্রি; দিল্লির কনটপ্লেস ফ্ল্যাগশিপ বিক্রয় কেন্দ্রে ৪০ দিনে ৪ বার ১ কোটি টাকারও বেশি সামগ্রী বিক্রি
নয়াদিল্লি, ১৬ নভেম্বর, ২০২০
আর্থিক শ্লথগতি ছাপিয়ে গিয়ে এবং আসেপাশে করোনা মহামারীর ভীতি দূরে সরিয়ে চলতি উৎসব মরশুমে খাদি শিল্পীদের আরও একবার অধিক মুনাফার স্বপ্ন পূরণ হতে চলেছে। অক্টোবরের ২ তারিখ থেকে ৪০ দিনে ৪ বার খাদি সামগ্রীর দৈনিক কেনাকাটার পরিমাণ রেকর্ড ১ কোটি টাকা ছাড়িয়েছে। নতুন দিল্লির কনটপ্লেসে খাদি ইন্ডিয়ার যে ফ্ল্যাগশিপ খুচরো বিক্রয় কেন্দ্রটি রয়েছে, তাতে এই রেকর্ড বিক্রি হয়েছে।
কনটপ্লেসের এই খাদি ইন্ডিয়া বিক্রয় কেন্দ্রে গত ১৩ তারিখ বিক্রির পরিমাণ ছিল ১ কোটি ১১ লক্ষ টাকা, যা চলতি বছরে এ যাবৎ ১ দিনে সর্বোচ্চ। লকডাউনের পর বিভিন্ন কর্মকান্ড শুরু হওয়ার প্রেক্ষিতে খাদি সামগ্রীর কেনাকাটা গত দোসরা অক্টোবর গান্ধী জয়ন্তীর দিন রেকর্ড ১ কোটি ২ লক্ষ টাকার সীমা ছাড়ায়। এছাড়াও, গত ২৪শে অক্টোবর লেনদেনের পরিমাণ ১ কোটি ৫ লক্ষ টাকায় পৌঁছয়। চলতি মাসের ৭ তারিখ খাদি সামগ্রীর বিক্রয় ১ কোটি ৬ লক্ষ টাকা স্পর্শ করে।
এর আগে ২০১৮-তেও চারবার দৈনিক খাদি সামগ্রীর বিক্রির পরিমাণ ১ কোটি টাকার সীমা ছাড়ায়। সে বছর ১৩ই অক্টোবর একদিনে বিক্রি হয়েছিল ১ কোটি ২৫ লক্ষ টাকার সামগ্রী। কিন্তু ২০১৯ – এর দোসরা অক্টোবর এ যাবৎ সব রেকর্ড ছাপিয়ে একদিনেই সর্বাধিক ১ কোটি ২৭ লক্ষ টাকার খাদি সামগ্রী বিক্রয় হয়। উল্লেখ করা যেতে পারে, ২০১৬’র আগে খাদি সামগ্রীর দৈনিক লেনদেনের পরিমাণ কখনও ১ কোটি টাকার সীমা ছাড়ায়নি। ২০১৬’র ২২শে অক্টোবর একদিনেই কনটপ্লেসের এই খাদি বিক্রয় কেন্দ্রে রেকর্ড ১ কোটি ১৬ লক্ষ ১৩ হাজার টাকার সামগ্রী বিক্রয় হয়েছে।
খাদি সামগ্রীর কেনাকাটায় এই অভাবনীয় সাফল্য প্রসঙ্গে খাদি ও গ্রামোদ্যোগ কমিশনের চেয়ারম্যান শ্রী বিনয় কুমা সাক্সেনা বলেছেন, প্রধানমন্ত্রী স্বদেশী সামগ্রী, বিশেষ করে খাদিজাত পণ্যের ব্যবহার বাড়াতে বারবার যে আবেদন করেছেন, এই অভাবনীয় মুনাফা তারই প্রতিফলন। ‘এটা অত্যন্ত আনন্দদায়ক যে, বিপুল সংখ্যক খাদি অনুরাগী খাদি সামগ্রী কেনাকাটা করে পক্ষান্তরে খাদি শিল্পীদেরই রুজি-রোজগারে সাহায্য করছেন। আর প্রকৃতপক্ষে এই শিল্পীরাই খাদি ও গ্রামোদ্যোগ শিল্পের মেরুদন্ড। মহামারী সত্ত্বেও খাদি শিল্পীরা তাঁদের কাজকর্ম ও সামগ্রী উৎপাদন পুরোদমে চালিয়ে গেছেন। এমনকি, সহ-নাগরিকবৃন্দ দেশবাসীরা এই একই অদম্য জেদ নিয়ে শিল্পীদের উৎসাহিত ও অনুপ্রাণিত করেছেন’ বলে শ্রী সাক্সেনা অভিমত প্রকাশ করেন। খাদি ও গ্রামোদ্যোগ কমিশন খাদি ক্ষেত্রের অগ্রগতি অব্যাহত রাখতে আর্থিক মন্থরতার সময়ও প্রয়োজনীয় সবরকম উদ্যোগ গ্রহণ করেছে বলে শ্রী সাক্সেনা জানান।
খাদি সামগ্রীর একদিনেই রেকর্ড বিক্রয়ের পরিমাণ নিম্নরূপ –
• ৪ঠা অক্টোবর, ২০১৪ – ৬৬ লক্ষ ৮১ হাজার টাকা
• দোসরা অক্টোবর, ২০১৫ – ৯১ লক্ষ ৪২ হাজার টাকা
• ২২শে অক্টোবর, ২০১৬ – ১ কোটি ১৬ লক্ষ ১৩ হাজার টাকা
• ১৭ই অক্টোবর, ২০১৭ – ১ কোটি ১৭ লক্ষ ৮ হাজার টাকা
• দোসরা অক্টোবর, ২০১৮ – ১ কোটি ৫ লক্ষ ৯৪ হাজার টাকা
• ১৩ই অক্টোবর, ২০১৮ – ১ কোটি ২৫ লক্ষ ২৫ হাজার টাকা
• ১৭ই অক্টোবর, ২০১৮ – ১ কোটি ২ লক্ষ ৭২ হাজার টাকা
• ২০শে অক্টোবর, ২০১৮ – ১ কোটি ২ লক্ষ ১৪ হাজার টাকা
• দোসরা অক্টোবর, ২০১৯ – ১ কোটি ২৭ লক্ষ ৫৭ হাজার টাকা
• দোসরা অক্টোবর, ২০২০ – ১ কোটি ২ লক্ষ ২৪ হাজার টাকা
• ২৪শে অক্টোবর, ২০২০ – ১ কোটি ৫ লক্ষ ৬২ হাজার টাকা
• ৭ই নভেম্বর, ২০২০ – ১ কোটি ৬ লক্ষ ১৮ হাজার টাকা
• ১৩ই নভেম্বর, ২০২০ – ১ কোটি ১১ লক্ষ ৪০ হাজার টাকা
পর্যটনমন্ত্রক
পর্যটন মন্ত্রকের 'দেখো আপনা দেশ'এ 'ভারত এক মহাকাব্য- হাজারো গল্পের দেশ' শীর্ষক একাদশ ওয়েব ভিত্তিক সেমিনার বা ওয়েবিনারের আয়োজন
নতুন দিল্লি, ২৯ এপ্রিল, ২০২০
শিল্পসংস্থা ও দর্শকদের যুক্ত করে কেন্দ্রীয় পর্যটন মন্ত্রকের উদ্যোগে 'দেখো আপনা দেশ'এর অঙ্গ হিসেবে মঙ্গলবার 'ভারত এক মহাকাব্য-হাজারো গল্পের দেশ' শীর্ষক একাদশ ওয়েব ভিত্তিক সেমিনার বা ওয়েবিনারের আয়োজন করা হয়। এই ওয়েবিনার সিরিজের উদ্দেশ্য হ'ল ভারতের বিভিন্ন পর্যটন গন্তব্যস্থানগুলি সম্পর্কে সচেতনতা তৈরি করা এবং সকলকে এব্যাপারে জানানো।
'দেখো আপনা দেশ' ওয়েবিনার সিরিজের মাধ্যমে ভারতের বিভিন্ন গন্তব্যস্থান, ঐতিহ্য ও সংস্কৃতি সম্পর্কে অনেক অজানা তথ্য গল্প বলার ঢঙে শ্রোতাদের সামনে তুলে ধরা হয় এবং পর্যটন শিল্পে বিশেষজ্ঞদের মতামত তুলে ধরা হয়।
এই ওয়েবিনারটি পরিচালনা করেন রেয়ার ইন্ডিয়ার প্রতিষ্ঠাতা শ্রীমতি শোভা মোহন। পর্যটন মন্ত্রকের অতিরিক্ত মহানির্দেশক শ্রী রুপিন্দর ব্রার ভার্চুয়াল এই সভায় পর্যটন মন্ত্রকের ডিজিটাল ইন্ডিয়ার বিষয়টি উপস্থাপন করেন।
ইলেক্ট্রনিক্স অ্যান্ড ইনফরমেশন টেকনোলজি  মন্ত্রকের জাতীয় ই-গভর্নেন্স বিভাগ  'দেখো আপনা দেশ' ওয়েবিনার পরিচালনা করতে প্রযুক্তিগত সাহায্য করছে।
যারা এই ওয়েবিনারগুলি দেখতে পারেন নি, তাদের জন্য এখন -
https://www.youtube.com/channel/UCbzIbBmMvtvH7d6Zo_ZEHDA/featu এই ওয়েব সাইটে তা দেখা যাবে।
আগামী ৩০ এপ্রিল সকাল ১১ টায় পরবর্তী ওয়েবিনার এর আয়োজন করা হয়েছে। বিষয় হল- "দায়িত্বশীল পর্যটনে নতুন যুগের মহিলা"। এখন নাম নথিভুক্ত করা যাবে-
https://bit.ly/WebinarNewAgeWomen
(CG/SS